શીર્ષક: દૃષ્ટિકોણ: 'નરેન્દ્ર મોદીને માત્ર 125 કરોડ લોકોની ચિંતા છે'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
એક સમય એવો હતો કે ભારત વિશ્વના અન્ય દેશોની સમસ્યાઓના ઉકેલ માટેનું કેન્દ્ર હતું. 

દરેક રાષ્ટ્રની સમસ્યાઓના ઉકેલનું માધ્યમ બનેલું ભારત 'વિશ્વગુરુ' કહેવાતું હતું.

સ્થિતિ આજે પણ એવી જ છે. એ બાબતમાં કોઈ બેમત નથી કે વિશ્વના જે નાગરિકો આધ્યાત્મિક શાંતિની શોધમાં હોય છે, તેઓ બેએક મહિના માટે કે બેએક વર્ષો માટે ભારતનાં આધ્યાત્મિક કેન્દ્રોમાં આવીને રહે છે.

ભારતનો નાગરિક પોતાની આવડત અને પોતાની કુશળતાની માગને કારણે વિદેશમાં જાય છે, પણ શાંતિની પ્રાપ્તિ માટે આજેય ભારતમાં રહે છે અને ભારત આવતોજતો રહે છે.

આઝાદી પછી દેશની મૂળભૂત સમસ્યાઓ તરફ શાસકોએ ધ્યાન આપ્યું નહોતું. ભારત એક વિશાળ લોકતાંત્રિક દેશ છે. 

અહીંની મૂળ સમસ્યાઓ નાગરિકો સાથે જોડાયેલી છે. આજે પણ અગાઉ હતી તેટલી જ સમસ્યાઓ છે. 

આઝાદી પછી ભારતમાં જે શાસકો આવ્યા તેમણે એમ માન્યું કે આઝાદી મળી ગઈ એટલે બધી સમસ્યાઓ દૂર થઈ ગઈ. સ્વતંત્રતા મળી એટલે જાણે કે બધું જ મળી ગયું.

આઝાદી પછી શું થયું?

સાચી વાત એ છે કે આઝાદી મળી તે પછીના દિવસોમાં આપણે નાગરિક સુવિધાઓ માટે, ભારતની પ્રકૃત્તિ પ્રમાણે અને નાગરિકોની જીવનશૈલી પ્રમાણે  સમસ્યાઓના ઉકેલ માટે કાર્યરત થઈ જવાનું હતું. 

આપણે એવું કરી શક્યા નહીં. આપણે સત્તા પર રહીએ, પણ સેવા કરીને સેવાની બાબતમાં કેટલા આગળ આવીએ તેવું આપણે ના વિચાર્યું. 

તેના બદલે સત્તાના માધ્યમથી સત્તામાં કેવી રીતે રહી શકાય તેના માટેનો જ વિચાર કર્યો. તેના કારણે જ આપણી સમસ્યાઓ ઊંડા મૂળિયાં નાખી ગઈ.

તમે આ વાંચ્યું કે નહીં?

આઝાદી પહેલાં આપણામાં સ્વતંત્રતા પ્રાપ્તિ માટે ઝનૂન અને ઉત્સાહ હતા, પણ આઝાદી પછી તે રહ્યા નહીં. 

આપણે માનવ અને સમાજને કેન્દ્રમાં રાખીને યોજનાઓ ના બનાવી. આપણે 'સત્તા'ને કેન્દ્રમાં રાખીને 'સત્તા' પર આવવા માટેની યોજનાઓને કેન્દ્રમાં રાખી. 

આપણે આઝાદી બાદ નાગરિકોને માત્ર મતદાર બનાવી દીધા.

નાગરિક હોવાના નાતે આપણી 'રાષ્ટ્રીય ફરજ' હોવી જોઈતી હતી, તે ધીમે ધીમે ખતમ થવા લાગી. 

તેના બદલે આપણે મતદાર તરીકેની ભૂમિકામાં અધિકારો માગતા થઈ ગયા. 

નાગરિકોનો નહીં, મતદારોનો દેશ

ભારત નાગરિકોનો નહીં, મતદારોનો દેશ બની ગયો. આપણે લોકોને નાગરિક તરીકેની સમજથી દૂર કરતા ગયા અને મતદાર તરીકેની માગણીઓ જગાવતા ગયા. 

મતદાર તરીકેની માગણીઓને કારણે સત્તા પાસેથી આપણી અપેક્ષાઓ વધતી ગઈ અને સમાજના હિત પ્રત્યેની ઉપેક્ષા વધતી ગઈ.

આઝાદી પછી વર્ષો સુધી આવી સ્થિતિ ચાલી. પરિણામ એ આવ્યું કે...